**Rámcová dohoda o poskytovaní služieb**

**uzatvorená v zmysle § 269 ods. 2 zákona č. 513/1991 Zb. Obchodného zákonníka v znení**

**neskorších zmien a doplnkov**

**ČI. 1**

**Zmluvné strany**

**Objednávateľ: Mesto Trnava**

Sídlo: Hlavná č. 1, 917 71 Trnava

Zastúpený: JUDr. Peter Bročka, LL.M. - primátor

Bankové spojenie: VÚB Trnava

číslo účtu: SK59 0200 0000 0000 2692 5212

IČO: 00 313 114

DIČ: 2021175728

Kontaktná osoba za MsP: Mgr. Vladimír Lutišan

 tel.: +421 915 899 060

 e-mail: vladimir.lutisan@msp.trnava.sk

Kontaktná osoba za MsÚ: Ing. Anton Babka

 tel.: +421 908 724 605

 e-mail: anton.babka@trnava.sk

(ďalej len „Objednávateľ")

**Poskytovateľ: VYPLNIŤ**

Sídlo:

Zastúpený:

Bankové spojenie:

číslo účtu:

IČO:

DIČ:

Kontaktná osoba:

 tel.:

 e-mail:

(ďalej „Poskytovateľ")

(ďalej spoločne objednávateľ a poskytovateľ „Zmluvné strany“)

**ČI. 2**

**Preambula**

2.1. Rámcová dohoda o poskytovaní služieb (ďalej len „dohoda“) je uzatvorená v nadväznosti na ust. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ako výsledok zadávania zákazky podľa § 117 s názvom „Pneuservis a údržba služobných motorových vozidiel Mestskej polície Trnava a Mestského úradu v Trnave" (ďalej len vozidlá „MsP“ resp. „MsÚ“). Poskytovateľ sa stal víťazným uchádzačom v predmetnej súťaži.

**ČI. 3**

**Predmet dohody**

3.1. Predmetom tejto dohody je záväzok poskytovateľa poskytovať Objednávateľovi nasledovné služby:

 - pneuservis – oprava pneumatík a diskov,

 - výmena poškodených a opotrebovaných pneumatík a diskov,

 - ručné umývanie služobných vozidiel,

 - mimoriadne tepovanie služobných vozidiel /v prípade veľkého znečistenia/,

 - vysávanie vozidiel,

 vrátane použitého potrebného materiálu.

3.2. Službu, ktorú je potrebné vykonať na vozidlách Objednávateľa (zoznam vozidiel MsP a MsÚ tvorí prílohu tejto dohody), je nutné realizovať prostredníctvom kontaktnej osoby Poskytovateľa uvedenej v Čl. 1.

3.3. Pre účely komunikácie medzi Poskytovateľom a Objednávateľom v rámci zmluvných vzťahov sú oprávnené konať kontaktné osoby uvedené v Čl. 1.

**Čl. 4**

**Podmienky a miesto poskytovania služieb**

4.1. Plnenie služieb v zmysle tejto dohody Poskytovateľ uskutočňuje priamo v meste Trnava.

4.2. V prípade obstarania nového motorového vozidla MsP alebo MsÚ počas trvania tejto dohody, bude toto vozidlo zahrnuté do predmetu plnenia, t.j. Poskytovateľ bude vykonávať pneuservis a údržbu aj pre nové vozidlá, pričom aj v takomto prípade musí byť dodržaný finančný limit ceny za poskytnuté služby podľa Čl. 6 ods. 6.3 tejto dohody.

4.3. V prípade odhlásenia niektorého vozidla z evidencie (vyradenie, predaj a pod.) počas trvania tejto dohody, bude takéto vozidlo vyňaté z predmetu plnenia.

4.4. Poskytovateľ je povinný prevziať motorové vozidlo od Objednávateľa za účelom vykonania služieb kedykoľvek počas pracovnej doby, resp. v termíne dohodnutom medzi Zmluvnými stranami. Náklady na dopravu vozidla do miesta plnenia podľa Čl. 4.1. tejto dohody a späť znáša Objednávateľ.

4.5. Poskytovateľ vyhotoví zápis o prevzatí motorového vozidla od príslušného zástupcu Objednávateľa. Formu a rozsah zápisu si Zmluvné strany dohodnú podľa svojich interných predpisov.

4.6. Po ukončení plnenia služieb Poskytovateľ vyhotoví zápis o odovzdaní motorového vozidla príslušnému zástupcovi Objednávateľa.

**Čl. 5**

**Čas plnenia služieb**

5.1. Poskytovateľ je povinný začať výkon požadovaných služieb na základe zadania od Objednávateľa bezodkladne, najneskôr nasledujúci pracovný deň po prevzatí vozidla od Objednávateľa.

5.2. Celkový čas plnenia služieb bude dohodnutý pri odovzdávaní a prevzatí motorového vozidla Poskytovateľom, a to na základe predpokladaného rozsahu služieb resp. pri zohľadnení dostupnosti potrebných náhradných dielov.

5.3. Po skončení výkonu požadovaných služieb je Objednávateľ povinný prevziať motorové vozidlo v dohodnutom termíne. V prípade, že Poskytovateľ pripraví vozidlo na odovzdanie pred dohodnutým termínom, Objednávateľ prevezme vozidlo aj v skoršom termíne a to podľa dohody s Poskytovateľom.

5.4. Po vykonaní tepovania Objednávateľ prevezme vozidlo až po jeho vysušení. Počas doby sušenia Poskytovateľ zabezpečí parkovanie vozidla až do jeho prevzatia Objednávateľom.

**Čl. 6**

**Cena za predmet dohody**

6.1. Pri stanovení ceny za poskytované služby sa vychádza z cenovej ponuky Poskytovateľa na základe výsledku zadávania zákazky zo dňa .........2018, pričom v takto určenej cene sú započítané všetky oprávnené náklady Poskytovateľa spojené s poskytovaním služieb.

6.2. Na základe výsledku zadávania zákazky sú ceny za poskytnuté služby uvedené v prílohe tejto dohody a Poskytovateľ sa zaväzuje, že budú platné počas celej doby platnosti dohody.

6.3. Za vykonanie služieb zaplatí Objednávateľ dodávateľovi cenu v EUR, ktorá je odvodená z predloženej cenovej ponuky Poskytovateľa pri vykonávaní služieb, a ktorá vyšla z verejného obstarávania.

 Finančný limit na predmet zákazky počas celej doby trvania dohody je **24 000,-** EUR s **DPH.** Vo finančnom limite sú započítané všetky oprávnené náklady Poskytovateľa spojené s poskytovanými službami, vrátane použitých náhradných dielov.

6.4. Ceny náhradných dielov, ktoré Poskytovateľ použije pri údržbe a pneuservise vozidiel Objednávateľa, zodpovedajú platnému maloobchodnému cenníku veľkoobchodného dodávateľa, od ktorého Poskytovateľ predmetné diely kupuje a nákup týchto materiálov musí vopred odsúhlasiť príslušný zástupca Objednávateľa.

**Čl. 7**

**Fakturácia a platobné podmienky**

7.1. Cena za poskytnuté služby bude zaplatená na základe faktúry (mesačnej alebo štvrťročnej po ukončení príslušného kalendárneho štvrťroka po vzájomnej dohode Zmluvných strán) vystavenej Poskytovateľom podľa bodu 7.2. tejto dohody samostatne za služby vykonané pre MsP a samostatne za služby vykonané pre MsÚ .

7.2. Faktúra musí obsahovať všetky náležitosti daňového dokladu podľa platných právnych predpisov, označenie Poskytovateľa, číslo dohody, číslo faktúry, deň odoslania faktúry, deň splatnosti faktúry a deň zdaniteľného plnenia, označenie peňažného ústavu a číslo účtu, na ktorý sa má platiť, pečiatka a podpis štatutára Poskytovateľa. Prílohou faktúry musí byť súpis poskytnutých služieb (s uvedením EČV vozidla) a dodaného materiálu vystavený Poskytovateľom a odsúhlasený a podpísaný za Objednávateľa kontaktou osobou podľa Čl. 1 tejto dohody.

 Ak faktúra nebude obsahovať náležitosti stanovené právnymi predpismi a zmluvnými dojednaniami v tejto dohode, Objednávateľ je oprávnený ju pred uplynutím lehoty splatnosti vrátiť Poskytovateľovi bez zaplatenia. Doručením opravenej faktúry Objednávateľovi začne plynúť nová lehota splatnosti faktúry.

7.3. Neoddeliteľnou súčasťou faktúry bude dodací list potvrdený príslušným zástupcom Objednávateľa podľa Čl. 1 tejto dohody, resp. preberací protokol potvrdený príslušným zástupcom Poskytovateľa a oprávnenou osobou Objednávateľa, ktorí svojimi podpismi potvrdia vykonanie služby v súlade s touto dohodou a zadaním od Objednávateľa. Na dodacom liste musí byť uvedený rozsah vykonaných úkonov, použité náhradné diely. Likvidáciu použitých/poškodených náhradných dielov, spotrebného materiálu zabezpečuje Poskytovateľ na vlastné náklady.

7.4. Riadne vystavená a doručená faktúra bude poskytovateľovi zaplatená v plnej výške prevodom na jeho účet, uvedený v záhlaví tejto dohody najneskôr v posledný deň splatnosti faktúry pod podmienkou, že služby budú vykonané riadne, t. j. v plnom rozsahu a v požadovanej kvalite. Splatnosť faktúry je 14 dní od jej doručenia objednávateľovi.

**Čl. 8**

**Práva a povinnosti zmluvných strán**

8.1 . Poskytovateľ bude pri službách postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto dohody.

8.2. Objednávateľ sa zaväzuje, že za riadne vykonané služby zaplatí Poskytovateľovi cenu určenú touto dohodou.

8.3. Poskytovateľ znáša nebezpečenstvo škody na vozidlách počas celej doby vykonávania služieb až do momentu ich odovzdania Objednávateľovi.

8.4. Poskytovateľ je povinný chrániť motorové vozidlá počas celej doby vykonávania služieb a zabezpečiť, aby nedošlo k ich poškodeniu, resp. odcudzeniu do doby ich odovzdania Objednávateľovi.

8.5. Poskytovateľ bude vykonávať služby vo vlastnom mene a na vlastnú zodpovednosť v súlade s príslušnými právnymi predpismi, technickými normami a touto dohodou. Poskytovateľ je oprávnený vykonať služby prostredníctvom tretích osôb (subdodávateľov), ktorí sú spôsobilí na vykonávanie prác, ktorými ich Poskytovateľ poverí. Za splnenie povinností subdodávateľov zodpovedá Poskytovateľ Objednávateľovi v takom rozsahu, ako keby tieto činnosti vykonával sám. Poskytovateľ zostáva stranou osobne zodpovednou za plnenie záväzkov z tejto dohody aj v prípade poverenia tretej osoby. Prípadnej zodpovednosti voči Objednávateľovi sa Poskytovateľ nemôže zbaviť dôkazom, že pri výbere tretej osoby postupoval s náležitou starostlivosťou. Zodpovednosť za výber tretej osoby a dôsledky s touto voľbou spojené, nemôžu byť prenášané na Objednávateľa.

8.6. Pri odovzdávacom a preberacom konaní sa preverí, či je záväzok Poskytovateľa splnený tak, ako je stanovené v tejto dohode, resp. v zmysle zadania od Objednávateľa a vykoná sa fyzická kontrola vykonaných služieb.

**Čl. 9**

**Zodpovednosť za vady a záruka**

9.1. Poskytovateľ zodpovedá Objednávateľovi za to, že všetky služby budú poskytované na najvyššej odbornej úrovni.

9.2. Oznámenie o vadách musí obsahovať popis vady alebo popis spôsobu, akým sa vada prejavuje.

9.3. Objednávateľ si vyhradzuje právo neprevziať vozidlo so zjavnými, resp. neodstránenými vadami až do dňa odstránenia vady.

9.4. Skryté vady sa zaväzuje Poskytovateľ odstrániť na vlastné náklady na základe písomnej reklamácie Objednávateľa v termíne do 24 hodín od nahlásenia vady. Táto lehota môže byť v odôvodnených prípadoch predĺžená na základe dohody Poskytovateľa s Objednávateľom. Reklamáciu je Objednávateľ povinný uplatniť bezodkladne po jej zistení.

9.5. Nároky Objednávateľa z vád budú uplatňované v súlade s § 436 a nasl. Obchodného zákonníka.

**Čl. 10**

**Sankcie a zmluvné pokuty**

10.1. V prípade, že Poskytovateľ neodstráni reklamovanú vadu v lehote podľa Čl. 9 ods. 9.4., zaplatí Objednávateľovi zmluvnú pokutu vo výške 10,- € za každý deň omeškania až do riadneho odstránenia reklamovanej vady.

10.2. V prípade, že Poskytovateľ nevykoná službu v dohodnutom čase podľa Čl. 5 ods. 5.2., uhradí Objednávateľovi zmluvnú pokutu vo výške 10,- € za každý deň omeškania až do riadneho vykonania objednanej služby.

10.3. V prípade omeškania Objednávateľa s úhradou faktúry za vykonanú službu uhradí Poskytovateľovi úrok z omeškania vo výške 0,05 % z neuhradenej sumy za každý deň omeškania až do úplného uhradenia faktúry.

10.4. Dohodnuté zmluvné pokuty a sankcie hradí povinná strana nezávisle na tom, či a v akej výške vznikne druhej strane škoda.

10.5. Dohodnuté zmluvné pokuty a sankcie povinná strana uhradí strane oprávnenej do 30 dní odo dňa ich uplatnenia.

**Čl. 11**

**Ukončenie platnosti dohody**

* 1. Táto rámcová dohoda zaniká aj pred uplynutím doby uvedenej v článku 12:
	2. z dôvodu vyčerpania maximálnej ceny podľa Čl. 6 ods. 6.3. tejto dohody,
	3. na základe dohody Zmluvných strán,
	4. z dôvodu odstúpenia podľa ods. 11.3 tohto článku,

11.2. Zmluvné strany sa dohodli, že ak jedna zo zmluvných strán podstatne poruší zmluvné povinnosti a dojednania, druhá strana má právo odstúpiť od dohody. Spôsob odstúpenia od dohody sa riadi ustanoveniami § 344 a nasledujúcimi Obchodného zákonníka a je možné ho uplatniť do štrnástich dní od času, kedy sa Zmluvná strana, ktorá chce uplatniť právo odstúpenia od dohody o podstatnom porušení tejto dohody dozvedela.

11.3. Od tejto dohody môže odstúpiť:

 a) Objednávateľ,

 - ak Poskytovateľ je aj napriek písomnému upozorneniu Objednávateľa nečinný s vykonaním služieb alebo je opakovane v omeškaní s ich vykonaním,

 - ak Poskytovateľ pred začatím vykonávania služieb písomne oznámi Objednávateľovi, že nemôže splniť záväzky podľa tejto dohody riadne a včas,

 - ak Poskytovateľ neodstráni reklamovanú vadu v lehote podľa Čl. 9.4., a to ani po písomnej výzve na jej odstránenie zo strany Objednávateľa.

 b) Poskytovateľ,

 - ak Objednávateľ je v omeškaní s plnením si svojich finančných záväzkov vyplývajúcich z tejto dohody o viac ako tridsať dní po lehote splatnosti,

 - ak Objednávateľ bezdôvodne neprevezme motorové vozidlo po vykonaní služieb, a to ani po písomnej výzve na jeho prevzatie zo strany Poskytovateľa.

11.4. Účinky odstúpenia od dohody nastávajú dňom, nasledujúcim po doručení písomného oznámenia o dôvode odstúpenia od dohody druhej Zmluvnej strane.

11.5. V prípade odstúpenia od dohody nie je dotknutý nárok odstupujúcej Zmluvnej strany na náhradu škody spôsobenej druhou Zmluvnou stranou.

**Čl. 12**

**Záverečné ustanovenia**

12.1. Na vzťahy osobitne neupravené touto dohodou sa vzťahujú príslušné ustanovenia Obchodného zákonníka a Občianskeho zákonníka.

12.2. Túto dohodu možno zmeniť počas jej trvania bez nového verejného obstarávania v zmysle ustanovení § 18 zákona č. 343/2015 Z. z. o verejnom obstarávaní v znení neskorších predpisov.

12.3. Akékoľvek zmeny a doplnenia tejto dohody môžu byť vykonané len písomným a očíslovaným dodatkom k tejto dohode po vzájomnej dohode Zmluvných strán a podpísané oprávnenými osobami Zmluvných strán. Uvedené sa netýka zmeny kontaktných osôb uvedených v Čl. 1 dohody, ktoré môže príslušná Zmluvná strana zmeniť svojim jednostranným úkonom doručeným v písomnej forme druhej Zmluvnej strane.

12.4. Zmluvné strany sa zaväzujú riešiť spory vyplývajúce z tejto dohody prednostne formou písomnej dohody prostredníctvom oprávnených zástupcov Zmluvných strán. V prípade, že sa spor nevyrieši písomnou dohodou, ktorákoľvek zo Zmluvných strán je oprávnená predložiť spor na riešenie príslušnému súdu Slovenskej republiky.

12.5. Zmluvné strany výslovne vyhlasujú, že táto dohoda zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

12.6. Dohoda je vyhotovená v štyroch rovnopisoch, z toho tri rovnopisy dostane Objednávateľ a jeden rovnopis dostane Poskytovateľ.

12.7. Prílohy dohody: cena za poskytnutie služieb, zoznam vozidiel MsP a MsÚ

12.8. Táto dohoda je platná dňom podpísania Zmluvnými stranami. Táto dohoda nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

12.9. Táto dohoda sa uzatvára na dobu určitú, a to na 48 mesiacov odo dňa jej účinnosti.

12.10. Dohoda bola zverejnená dňa .................................

V Trnave, dňa ........................ V ........................., dňa...................

JUDr. Peter Bročka, LL.M. meno a priezvisko podpisujúceho, pečiatka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Objednávateľ Poskytovateľ